wannaphong/clean_thaiwikipedia huggingface dataset:
# สเตรโตคิวมูลัส
สเตรโตคิวมูลัส  เป็นเมฆลักษณะทรงกลมขนาดใหญ่ มีสีขาวจนถึงสีเทา ได้ชื่อมาจากภาษาละติน stratus แปลว่า เป็นชั้นและ cumulus แปลว่า เป็นกองสุมกัน สเตรโตคิวมูลัสมีอักษรย่อคือ Sc และสัญลักษณ์ 25px

สเตรโตคิวมูลัสเป็นหนึ่งในเมฆระดับต่ำ ร่วมกับคิวมูโลนิมบัส คิวมูลัสและสเตรตัส โดยทั่วไปก่อตัวที่ชั้นโทรโพสเฟียร์ ที่ระดับความสูงต่ำกว่า 6,500 ฟุต (2,000 เมตร) เกิดจากการพาความร้อนเนื่องมาจากกระแสลมแปรปรวนที่ยกตัวสูงขึ้น แต่ไม่สามารถพัฒนาในแนวตั้งได้เพราะอากาศด้านบนแห้งและเสถียรกว่า ลักษณะเป็นชั้นของสเตรโตคิวมูลัสเกิดจากการผันผวนของอากาศ ส่วนลักษณะเป็นกองเกิดจากการพาความร้อนที่เกิดขึ้น สเตรโตคิวมูลัสเป็นเมฆที่ช่วยสะท้อนแสงอาทิตย์ โดยสามารถสะท้อนแสงอาทิตย์ได้ราว 2 ใน 3 ของแสงอาทิตย์ที่ส่องกระทบในทะเล สเตรโตคิวมูลัสเป็นเมฆที่พบได้ในทุกสภาพอากาศและไม่ก่อให้เกิดฝนตก อย่างไรก็ตาม อาจก่อให้เกิดฝนละอองหรือหิมะตกปรอย ๆ

สเตรโตคิวมูลัสมีลักษณะคล้ายเมฆอัลโตคิวมูลัส แต่มีขนาดใหญ่กว่าและบางครั้งมีสีเข้มกว่า สเตรโตคิวมูลัสเป็นเมฆที่มักก่อให้เกิดปรากฏการณ์รังสีครีพัสคิวลาร์ ซึ่งเกิดจากแสงอาทิตย์ถูกเมฆบดบังทำให้เกิดเป็นลำแสงพุ่งผ่านช่องว่างของเมฆ และโคโรนา หรือวงแหวนสีรุ้งที่เกิดจากแสงจันทร์ในเวลากลางคืน
# อะเลคเซย์ อันโตนอฟ
อะเลคเซย์ อีนโนเคนต์เยวิช อันโตนอฟ  เป็นนายพลในกองทัพโซเวียต เขาได้รับเครื่องอิสริยาภรณ์แห่งชัยสำหรับความพยายามของเขาในสงครามโลกครั้งที่สอง

อันโตนอฟเกิดในครอบครัวเชื้อสาย KryashenTatarFact - Татарның бөек улы — армия генералы Антонов Алексей Иннокентьевич Генерал армии Алексей Иннокентьевич Антонов ที่เมืองกรอดโน ในฐานะบุตรของเจ้าหน้าที่หหารปืนใหญ่ของกองทัพจักรวรรดิรัสเซีย อันโตนอฟสำเร็จการศึกษาจากวิทยาลัยทหารฟรุนเซใน ค.ศ. 1921 และเข้าร่วมกับกองทัพแดงในช่วงสงครามกลางเมืองรัสเซีย เขากลายเป็นครูสอนที่วิทยาลัยทหารฟรุนเซใน ค.ศ. 1938

ใน ค.ศ. 1941 อันโตนอฟกลายเป็นเสนาธิการแนวรบตะวันตกเฉียงใต้และแนวรบใต้ของโซเวียต ในเดือนธันวาคม ค.ศ. 1942 เขาได้ดำรงตำแหน่งรองเสนาธิการทั่วไปของกองทัพโซเวียตรวมและหัวหน้าฝ่ายปฏิบัติการซึ่งมีบทบาทสำคัญในกองบัญชาการสามัญของสหภาพโซเวียต (Stavka)R. Overy, Why the Allies Won (2006) p. 332 ในความเป็นจริงแล้ว อันโตนอฟเป็นผู้นำที่มีประสิทธิภาพของหัวหน้าเจ้าหน้าที่เสนาธิการโซเวียตตั้งแต่เสนาธิการอะเลคซันดร์ วาซีเลฟสกีที่มักจะขาดงานเนื่องจากภารกิจที่แนวหน้าบ่อยครั้งในฐานะตัวแทนของ Stavka ผลที่ตามมาคือ Stavka ช่วยให้อันโตนอฟพ้นในตำแหน่งผู้อำนวยการฝ่ายปฏิบัติการเพื่อให้อันโตนอฟสามารถมีสมาธิอย่างเต็มที่ในการเป็นผู้นำในเสนาธิการทั่วไป ในเดือนกุมภาพันธ์ ค.ศ. 1945 วาซีเลฟสกีได้รับแต่งตั้งให้เป็นผู้บัญชาการแนวรบเบียโลรัสเซียที่ 3 และในที่สุดอันโตนอฟก็กลายเป็นผู้นำเสนาธิการทั่วไปของโซเวียตอย่างเป็นทางการS. M. Shtemenko, Volume 1, p. 220, 225 แม้จะมีบทบาทสำคัญในชัยชนะสูงสุดของกองทัพแดง เขาก็ไม่เคยได้รับตำแหน่งจอมพลแห่งสหภาพโซเวียต

ใน ค.ศ. 1944 อันโตนอฟรับหน้าที่เป็นหัวหน้าโฆษกในช่วงการประชุมที่กรุงมอสโก, การประชุมที่เมืองยัลตา และ การประชุมที่นครพ็อทซ์ดัม ในการประชุมที่ยัลตาเขาได้กล่าวสรุปแก่พันธมิตรตะวันตกเกี่ยวกับการปฏิบัติการทางทหารที่ร่วมมือกันR. Gellately, Stalin's Curse (2013) p. 104 และเน้นว่าพันธมิตรสามารถช่วยเหลือโซเวียตผ่านสายการสื่อสารที่มีส่วนทำให้เกิดการโจมตีที่นครเดรสเดินได้อย่างไรSession with British and US Chiefs of Staff at the Yalta Conference, Feb. 5, 1945, FRUS Malta & Yalta, doc. 330

หลังสงครามสิ้นสุดลง อันโตนอฟได้เป็นรองผู้บัญชาการทหารสูงสุดและผู้บัญชาการทหารสูงสุดของมนฑลทหารทรานส์คอเคซัส ใน ค.ศ. 1955 เขากลายเป็นหัวหน้าเสนาธิการกำลังผสมแห่งกติกาสัญญาวอร์ซอ เขายังอยู่ในตำแหน่งจนกระทั่งเขาเสียชีวิตใน ค.ศ. 1962R. Overy, Why the Allies Won (2006) p. 333
# โรคผิวหนังเกล็ดปลา
โรคผิวหนังเกล็ดปลา  เป็นกลุ่มของโรคผิวหนังทางพันธุกรรมอย่างหนึ่ง ผู้ป่วยจะมีผิวหนังหนา แห้ง แตกเป็นเกล็ดคล้ายเกล็ดปลา โรคในกลุ่มนี้มีมากกว่า 20 โรค มีความหลากหลายทั้งระดับความรุนแรง ลักษณะภายนอก พันธุกรรมที่เป็นสาเหตุ และรูปแบบการถ่ายทอดthefreedictionary.com/ichthyosis citing: Gale Encyclopedia of Medicine. Copyright 2008

ความหลากหลายของระดับความรุนแรงมีตั้งแต่แบบเป็นเล็กน้อยที่พบบ่อยที่สุด คือ โรคผิวหนังเกล็ดปลาแบบสามัญ (ichthyosis vulgaris) ซึ่งพบได้บ่อยที่สุดคือกว่า 95% ของผู้ป่วยโรคกลุ่มนี้ อาจถูกเข้าใจผิดว่าเป็นผิวหนังแห้งธรรมดา ไปจนถึงรุนแรงมากจนอาจเป็นอันตรายถึงชีวิต เช่น เด็กดักแด้ (harlequin-type ichthyosis) เป็นต้น 
อ้างอิง

แหล่งข้อมูลอื่น
# ทะเลโอลันด์
thumb|upright=1.3|ทะเลโอลันด์ มองจากเกาะ Eckerö
ทะเลโอลันด์  เป็นทางน้ำทางตอนใต้ของอ่าวบอทเนีย ระหว่างหมู่เกาะโอลันด์กับประเทศสวีเดน เชื่อมทะเลบอทเนียนกับบอลติกพรอเพอร์ ส่วนที่แคบที่สุดเรียกว่า เซาท์ควาร์เกน ร่องน้ำบริเวณก้อนทะเลโอลันด์ถือเป็นจุดที่ลึกที่สุดเป็นอันดับ 2 ของทะเลบอลติก มีความลึก 301 เมตร เป็นรอง ลันด์ซอร์ตดีป

เรือข้ามฟากระหว่างฟินแลนด์กับสวีเดนจะใช้ทะเลโอลันด์ในการสัญจร
# เพทรัส
เพทรัส (, Classical Greek and Katharevousa: Πάτραι (pl.), , Patrai,   (pl.)) เป็นเมืองใหญ่ที่สุดเป็นอันดับ 3 ของประเทศกรีซ เป็นเมืองหลวงของภูมิภาคเวสต์กรีซ ทางตอนเหนือของเพโลพอนนีส ราว   ทางทิศตะวันตกของกรุงเอเธนส์ เมืองสร้างอยู่บนตีนเขาของภูเขาเพนาไคกอน มองเห็นอ่าวเพทรัส เมืองเพทรัสีประชากร 213,984 คน (ปี ค.ศ. 2011) เขตมหานครมีประชากร 260,308 คน และมีพื้นที่ครอบคลุม  ประวัติศาสตร์การตั้งถิ่นฐานมีมายาวนาน 4 พันปี ในยุคโรมันเป็นศูนย์กลางคนหลากหลายเชื้อชาติในเมดิเตอร์เรเนียนตะวันออก

เมืองได้รับการขนานนามว่า ประตูแห่งตะวันตกของกรีซ เพทรัสเป็นศูนย์กลางการค้า มีท่าเรือที่เป็นจุดการค้าและส่งต่อไปยังอิตาลีและส่วนที่เหลือของยุโรปตะวันตก เมืองมีมหาวิทยาลัยรัฐ 2 แห่ง และอีกหนึ่งสถาบันทางด้านเทคโนโลยี 

ทุก ๆ ปี ในเดือนกุมภาพันธ์ เมืองจะมีการจัดงานเฉลิมฉลองของมวลชนที่เป็นหนึ่งในงานที่ใหญ่ที่สุดในยุโรป คือ งานเฉลิมฉลองของมวลชนเพทรัส (Patras Carnival) เพทรัสยังมีชื่อเสียงจากการสนับสนุนวัฒนธรรมพื้นเมืองทั้งทางด้านศิลปการแสดงและวรรณกรรมเมืองสมัยใหม่ เพทรัสเป็นเมืองหลวงทางวัฒนธรรมของยุโรป ปี 2006
# วาการ์สชาพัต
วาการ์สชาพัต  เป็นเมืองขนาดใหญ่ที่สุดเป็นอันดับสี่ของประเทศอาร์มีเนีย และเป็นเทศบาลที่มีประชากรมากที่สุดในจังหวัดอาร์มาวีร์ ตั้งอยู่ราว  ทางตะวันตกของเมืองหลวงเยเรวาน และราว  ทางเหนือของพรมแดนปิดที่ติดต่อกับประเทศตุรกี เมืองนี้เป็นที่รู้จักในอีกชื่อคือ แอจมียัตซิน (Ejmiatsin, Echmiadzin และ Etchmiadzin; ,) ซึ่งเคยเป็นชื่อทางการของเมืองนี้ตั้งแต่ปี 1945 ถึง 1995 ทั้งสองชื่อยังคงปรากฏใช้สลับไปมาจนถึงปัจจุบัน รวมถึงในเอกสารของราชการ

เมืองนี้เป็นที่รู้จักมากจากอาสนวิหารแอจมียัตซิน และ พระอาณาจักรพระมารดาแห่งแอจมียัตซินอันศักดิ์สิทธิ์ ซึ่งเป็นศูนย์กลางของคริสตจักรอาร์มีเนียนอะพอสทอลิก เมืองนี้จึงถูกเรียกขานในเอกสารของตะวันตกว่าเป็น "เมืองศักดิ์สิทธิ์" และเป็น "เมืองหลวงด้านจิตวิญญาณ"  ของประเทศอาร์มีเนีย
# มีเดล ออฟ ฮอนเนอร์
มีเดล ออฟ ฮอนเนอร์ เป็นเครื่องอิสริยาภรณ์สำหรับทหารที่มีชื่อเสียงเกียรติยศและระดับสูงสุดในสหรัฐอเมริกาซึ่งอาจเป็นการปูนบำเหน็จเพื่อยกย่องแก่ทหารในกองทัพสหรัฐที่มีชื่อเสียงโดดเด่น

พวกเขาเหล่านั้นเองจากการกระทำด้วยความกล้าหาญ เครื่องอิสริยาภรณ์นี้โดยปกติแล้วจะถูกมอบให้โดยประธานาธิบดีสหรัฐอเมริกาในนามของรัฐสภาสหรัฐ เพราะเหรียญนี้ได้ถูกนำเสนอ"ในนามสภาคองเกรส" มันมักจะถูกเรียกอย่างไม่เป็นทางการว่า "เหรียญเกียรติยศแห่งรัฐสภา"(Congressional Medal of Honor) อย่างไรก็ตาม, ชื่ออย่างเป็นทางการของการปูนบำเหน็จนี้ในปัจจุบันคือ "มีเดล ออฟ ฮอนเนอร์"DoD Award Manual, Nov. 23, 2010, 1348. 33, P. 31, 8. c. (1) (a)

The Congressional Medal of Honor Society is so designated because that was the name it was given in an act of Congress that was signed into law by U.S. President Dwight D. Eisenhower on August 5, 1958, as Title 36, Chapter 33 of the U.S. Code (see). The law authorizing the society has since been transferred to Title 36, Chapter 405 of the U.S. Code.   ภายในรหัสนามของสหรัฐ เหรียญนี้ได้ถูกเรียกว่า "มีเดล ออฟ ฮอนเนอร์" และไม่บ่อยมากนักคือ"เหรียญเกียรติยศแห่งรัฐสภา" การปูนบำเหน็จของสหรัฐได้รวมถึงมีเดล ออฟ ฮอนเนอร์ ซึ่งจะไม่มีชื่อที่ระบุเพียงในนาม และไม่มีตัวอักษรย่ออย่างเป็นทางการ ตัวอักษรย่อที่พบได้บ่อยมากที่สุดคือ "MOH" และ "MH"http://www.defense.gov/News/Special-Reports/MOH-Special http://www.cmohs.org/ and 

มีทั้งหมดสามแบบของเหรียญนี้ แต่ละเหรีญนั้นจะมีไว้สำหรับกองทัพบก, กองทัพเรือ และกองทัพอากาศ บุคคลากรของเหล่านาวิกโยธิน และหน่วยยามฝั่งจะได้รับมอบในแบบของกองทัพเรือ มีเดล ออฟ ฮอนเนอร์ได้ถูกนำเสนอสำหรับกองทัพเรือในปี ค.ศ. 1861 ไม่นานตามมาด้วยในแบบของกองทัพบกในปี ค.ศ. 1862 มีเดล ออฟ ฮอนเนอร์เป็นเครื่องอิสริยาภรณ์การสู้รบที่เก่าแก่ที่สุดที่ถูกปล่อยออกมาอย่างต่อเนื่องของกองทัพสหรัฐ

โดยทั่วไปแล้ว ประธานาธิบดีสหรัฐจะเป็นผู้มอบเหรียญนี้ในพิธีอย่างเป็นทางการโดยมีจุดประสงค์เพื่อเป็นการขอบคุณต่อประชาชนชาวสหรัฐอเมริกา โดยมีการนำเสนอเกี่ยวกับทหารที่ปฏิบัติหน้าที่ได้อย่างดีภายหลังจากเสียชีวิตให้แก่บรรดาญาติพี่น้องSECNAVINST 1650.1H, P. 2–20, 224.2. Aug. 22, 2006 ตามที่สังคมประวัติศาสตร์มีเดล ออฟ ฮอนเนอร์แห่งสหรัฐอเมริกา (Medal of Honor Historical Society of the United States) มีมีเดล ออฟ ฮอนเนอร์จำนวน 3,524 เหรียญได้ถูกปูนบำเหน็จแก่บุคคลจำนวน 3,505 คน นับตั้งแต่การก่อตั้งเครื่องอิสริยาภรณ์นี้ กับมากกว่า 40% ของการปูนบำเหน็จสำหรับการปฏิบัติหน้าที่ในช่วงสงครามกลางเมืองอเมริกา

ในปี ค.ศ. 1990 รัฐสภาได้กำหนดวันที่ 25 มีนาคมเป็นประจำทุก ๆ ปี เป็น"วันเหรียญเกียรติยศแห่งชาติ"Public Law 101-564, Nov. 15, 1990 นับตั้งแต่ปี ค.ศ. 1948 มีเดล ออฟ ฮอนเนอร์และเครื่องอิสริยาภรณ์ทหารที่ได้ปฏิบัติหน้าที่ทั้งหมดที่ถูกมอบให้แก่สมาชิกทหารของกองทัพโดยไม่ว่าจะอยู่ในประจำการในหน่วยใดเหล่าทัพใดจะได้รับการคุ้มครองเป็นพิเศษภายใต้กฏหมายสหรัฐโดยไม่อนุญาตให้มีการตกแต่ง ซื้อขาย หรือผลิต ซึ่งรวมทั้งแพรแถบย่อหรือสัญลักษณ์ตราที่เกี่ยวข้องด้วย

 ภาพ
# ปิยะวัฒน์ อินทรพิมพ์
ปิยะวัฒน์ อินทรพิมพ์ เป็นนักฟุตบอลชาวไทย เล่นในตำแหน่งผู้รักษาประตู ปัจจุบันเล่นให้กับพัทยา ยูไนเต็ด ในไทยลีก 2 ก่อนหน้านี้เขาเคยเล่นให้กับไทยยูเนียน สมุทรสาคร, ศรีสะเกษ,ขอนแก่น, ภูเก็ต, สุพรรณบุรี และมหาสารคาม เอสบีที
# ทางหลวงแผ่นดินหมายเลข 2050
ทางหลวงแผ่นดินหมายเลข 2050 สายอุบลราชธานี–เขมราฐ เริ่มจากเขตเทศบาลนครอุบลราชธานี อำเภอเมืองอุบลราชธานี จังหวัดอุบลราชธานี จากนั้นผ่านอำเภอเหล่าเสือโก้ก อำเภอดอนมดแดง อำเภอตระการพืชผล อำเภอกุดข้าวปุ้น สุดท้ายผ่านอำเภอเขมราฐ แล้วไปสิ้นสุดที่ทางหลวงแผ่นดินหมายเลข 202 ตำบลเขมราฐ อำเภอเขมราฐ จังหวัดอุบลราชธานี

 รายชื่อทางแยก 

 เขตควบคุม 
ทางหลวงแผ่นดินหมายเลข 2050 แบ่งเขตการควบคุมออกเป็น 3 ตอน ได้แก่
+ทางหลวงแผ่นดินหมายเลข 2050 สายอุบลราชธานี-เขมราฐช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100อุบลราชธานี - ตระการพืชผล3+231 - 45+94842.717หมวดทางหลวงหัวเรืออุบลราชธานีที่ 1อุบลราชธานี20201ตระการพืชผล - ห้วยยาง45+948 - 77+92331.975หมวดทางหลวงตระการพืชผลอำนาจเจริญ30202ห้วยยาง - เขมราฐ77+923 - 101+06923.146หมวดทางหลวงเขมราฐรวม3 ตอนควบคุมรวมระยะทาง97.838 กม.
# สโมสรฟุตบอลแวนคูเวอร์ไวต์แคปส์
สโมสรฟุตบอลแวนคูเวอร์ไวต์แคปส์  เป็นสโมสรฟุตบอลจากเมืองแวนคูเวอร์ในประเทศแคนาดา ก่อตั้งในปี ค.ศ. 2009 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันตก
# ป๊าด 888 แรงทะลุนรก
ป๊าด 888 แรงทะลุนรก คือ ภาพยนตร์ไทยแนวตลก กำกับภาพยนตร์โดย พจน์ อานนท์ ฉายครั้งแรกเมื่อ 6 ตุลาคม พ.ศ. 2559ภาพยนตร์ ป๊าด 888 แรงทะลุนรก ภาพยนตร์เรื่องนี้มีเนื้อหาเกี่ยวกับ รถโดยสารประจำทางสาย 8 เนื่องจากรถโดยสารประจำทางสายดังกล่าวมีเรื่องร้องเรียนในแง่ลบเกี่ยวกับการให้บริการเกี่ยวกับการขับรถประมาทหวาดเสียว ภาพยนตร์เรื่องนี้ถือเป็นภาพยนตร์ไทยที่ทำรายได้มากเป็นอันดับ 4 ประจำปี 2559 ในประเทศไทย สามารถทำเงินไป 30,291,070 บาท เป็นรอง หลวงพี่แจ๊ส 4G,  แฟนเดย์..แฟนกันแค่วันเดียว และ ขุนพันธ์
# รังสิมันต์ โรม
รังสิมันต์ โรม (เกิด 31 พฤษภาคม พ.ศ. 2535นายรังสิมันต์  โรม) ชื่อเล่น ใบพลู เป็นนักเคลื่อนไหวทางการเมืองและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคประชาชน อดีตโฆษกพรรคก้าวไกล อดีตผู้ช่วยเลขาธิการพรรคอนาคตใหม่ อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ ประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ และสภาผู้แทนราษฎร และเป็นรองหัวหน้าพรรคประชาชน (พ.ศ. 2567)

 ประวัติ 
รังสิมันต์ โรม เป็นลูกครึ่งไทย-อเมริกัน เกิดเมื่อวันอาทิตย์ที่ 31 พฤษภาคม พ.ศ. 2535 ที่อำเภอกะทู้ จังหวัดภูเก็ต แต่ไปเติบโตที่จังหวัดนครศรีธรรมราช เป็นบุตรของมาร์ก โรม ชาวอเมริกัน และ นภาภรณ์ เฮาส์ จบมัธยมศึกษาที่โรงเรียนทวีธาภิเศก จบปริญญาตรีคณะนิติศาสตร์ มหาวิทยาลัยธรรมศาสตร์ ปัจจุบันกำลังศึกษาระดับปริญญาโทที่คณะนิติศาสตร์ มหาวิทยาลัยธรรมศาสตร์“รังสิมันต์  โรม” เขาทำมาหากินอะไร ??

 การเคลื่อนไหวทางการเมือง 
รังสิมันต์ได้เคลื่อนไหวทางการเมืองกับกลุ่มศูนย์กลางนิสิตนักศึกษาเพื่อประชาธิปไตยแห่งประเทศไทย โดยเข้าร่วมกิจกรรมการทานแซนวิช เมื่อวันที่ 22 มิถุนายน พ.ศ. 2557 เนื่องในวาระครบรอบรัฐประหารของคณะรักษาความสงบแห่งชาติ 1 เดือนทำไมแซนด์วิชมีสรรพคุณต้านรัฐประหาร? คุยกับนักศึกษาขอพื้นที่ให้สปิริต ปชต. และเป็นนักเคลื่อนไหวกิจกรรมทางการเมืองในกลุ่มธรรมศาสตร์เสรีประชาธิปไตย โดยมีบทบาทในการส่งเสริมประชาธิปไตยในมหาวิทยาลัยและการเมืองในประเทศ โดยมีเพื่อนนักเคลื่อนเป็นจำนวนมากเข้าร่วมกลุ่ม 

ภายหลังรังสิมันต์ได้แยกทำกิจกรรมเคลื่อนไหวทางการเมืองมาภายหลังการจับกุมหน้าหอศิลป์เมื่อวันที่ 22 พฤษภาคม พ.ศ. 2558 ภายใต้ชื่อว่า กลุ่มขบวนการประชาธิปไตยใหม่ (NDM)นศ.หอศิลป์-ดาวดิน แถลงย้ำจุดยืนเคลื่อนไหว เย็นวันนี้จัดกิจกรรมอีกที่อนุสาวรีย์ปชต.

 การทำงานด้านการเมือง 
รังสิมันต์ได้สมัครเป็นสมาชิกพรรคอนาคตใหม่พร้อมกับ ปิยรัฐ จงเทพ เมื่อวันที่ 27 ตุลาคม พ.ศ. 2561พรรคอนาคตใหม่: ทางเลือกใหม่ ของ รังสิมันต์ โรม สู้กับรัฐประหาร โดยลงรับสมัครสมาชิกสภาผู้แทนราษฎรแบบบัญชีรายชื่อพรรคอนาคตใหม่ในลำดับที่ 16เปิด 50 บัญชีรายชื่อปาร์ตี้ลิสต์อนาคตใหม่ ลุ้นนั่ง ส.ส. ซึ่งรังสิมันต์ได้เป็นสมาชิกสภาผู้แทนราษฎร หลังการเลือกตั้งในวันที่ 24 มีนาคม พ.ศ. 2562

ภายหลังการยุบพรรคอนาคตใหม่ รังสิมันต์เป็นหนึ่งใน 54 อดีตสมาชิกสภาผู้แทนราษฎรพรรคอนาคตใหม่ ย้ายไปสังกัดพรรคก้าวไกล ร่วมกับ พิธา ลิ้มเจริญรัตน์ โดยได้รับตำแหน่งรองเลขาธิการ และโฆษกพรรคตามลำดับ ต่อมาในการเลือกตั้ง พ.ศ. 2566 เขาสมัครเป็นสมาชิกสภาผู้แทนราษฎรแบบบัญชีรายชื่อของพรรคก้าวไกล ลำดับที่ 8 อีกทั้งเขาได้ไปให้กำลังใจสมาชิกพรรคที่ลงสมัคร สมาชิกสภาผู้แทนราษฎรจังหวัดนครศรีธรรมราช ในวันที่ 3 เมษายน ปีเดียวกันอีกด้วย ปัจจุบันรังสิมันต์ดำรงตำแหน่งประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ และสภาผู้แทนราษฎร

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)
# ทางหลวงแผ่นดินหมายเลข 2178
ทางหลวงแผ่นดินหมายเลข 2178 สายวารินชำราบ-เบญจลักษ์ เริ่มจากเขตเทศบาลเมืองวารินชำราบ อำเภอวารินชำราบ จังหวัดอุบลราชธานี จากนั้นผ่านอำเภอสำโรง จังหวัดอุบลราชธานี อำเภอโนนคูณ จังหวัดศรีสะเกษสุดท้ายผ่านอำเภอเบญจลักษ์ จังหวัดศรีสะเกษแล้วไปสิ้นสุดที่ ทางหลวงแผ่นดินหมายเลข 2085 ตำบลหนองงูเหลือม อำเภอเบญจลักษณ์ จังหวัดศรีสะเกษ มีระยะทางประมาณ 45.579 กิโลเมตร เป็นถนนขนาด 4 ช่องจราจร ยกเว้นช่วงเทศบาลเมืองวารินชำราบ มีขนาด 2 ช่องจราจร

 รายชื่อทางแยก 

 เขตควบคุม 
ทางหลวงแผ่นดินหมายเลข 2178 แบ่งเขตการควบคุมออกเป็น 1 ตอน ได้แก่
+ทางหลวงแผ่นดินหมายเลข 2178 สายวารินชำราบ-หนองงูเหลือมช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100วารินชำราบ - หนองงูเหลือม1+891 - 45+57943.688หมวดทางหลวงสำโรงอุบลราชธานีที่ 1อุบลราชธานี,
ศรีสะเกษรวม1 ตอนควบคุมรวมระยะทาง43.688 กม.
# สวิงเอนเตอร์เทนเมนต์
สวิงเอนเตอร์เทนเมนต์  เป็นบริษัทการบันเทิงเกาหลีใต้ ก่อตั้งเมื่อเดือนมิถุนายน 2018 เป็นค่ายเพลงของไอโอไอ, วอนนาวัน, เอ็กซ์วัน ปัจจุบันได้ดูแล คิม แจ-ฮวัน, นัตตี้ และ ไอซ์วัน (ร่วมกับ Off the record entertainment)

ประวัติ
ในเดือนมิถุนายน 2018 สโตนมิวสิกเอนเตอร์เทนเมนต์ก่อตั้งค่ายเพลงสวิงเอนเตอร์เทนเมนต์ เพื่อบริหารกลุ่มวอนนาวัน หลังสิ้นสุดสัญญากับวายเอ็มซีเอนเตอร์เทนเมนต์ โดยมี ชิน ดง-อิล (อดีตผู้จัดการของวายเอ็มซีเอนเตอร์เทนเมนต์) เป็นหัวหน้าใหญ่ของค่ายเพลง

เริ่มตั้งแต่วันที่ 1 มิถุนายน วอนนาวันจะอยู่ภายใต้สังกัดสวิงเอนเตอร์เทนเมนต์ ค่ายเพลงที่จัดตั้งขึ้นเฉพาะสำหรับกลุ่ม หลังจากสัญญาของพวกเขากับวายเอ็มซีเอนเตอร์เทนเมนต์สิ้นสุดลง ข้อตกลงใหม่นี้ยังคงรักษาความเป็นหุ้นส่วนกับวายเอ็มซีอยู่

หลังการสิ้นสุดวงของวอนนาวัน คิม แจ-ฮวันเซ็นสัญญากับสวิงเอนเตอร์เทนเมนต์ในปี 2019

3 ปีหลังจากการสิ้นสุดวง ไอโอไอเตรียมกลับมาอีกครั้งในเดือนธันวาคม 2019 ด้วยสมาชิกทั้งหมด 11 คนและบริหารร่วมกันโดยสวิงเอนเตอร์เทนเมนต์ และสตูดิโอบลู

หลังจบรายการ พรอดิวซ์เอ็กซ์ 101 เอ็กซ์วันจะอยู่ในภายใต้สังกัดสวิงเอนเตอร์เทนเมนต์ และเปิดตัวเมื่อวันที่ 27 สิงหาคม 2019

โดยในวันที่ 1 เมษายน 2020 สวิงเอนเตอร์เทนเมนต์ร่วมกับออฟเดอะเรคคอร์ดได้เข้ามาดูแลกิจกรรมของไอซ์วัน

ศิลปิน
กลุ่ม
เอ.ซี.อี
เคปเลอร์
 โฟร์อีฟ

เดี่ยว
 คิม แจ-ฮวัน
 นัตตี้

อดีตศิลปิน

 ไอโอไอ (2019) (ร่วมกับ Studio Blu)
 อิม นา-ย็อง (2019)
 ช็องฮา (2019)
 คิม เซ-จ็อง (2019)
 จอง แชยอน (2019)
 โจว เจี๋ย-ฉฺยง (2019)
 คิม โซ-ฮเย (2019)
 ชเว ยูจอง (2019)
 คัง มี-นา (2019)
 คิม โด-ย็อน (2019)
วอนนาวัน (2018–2019)
ยุน จี-ซ็อง (2018–2019)
ฮา ซ็อง-อุน (2018–2019)
ฮวัง มิน-ฮย็อน (2018–2019)
อง ซ็อง-อู (2018–2019)
คัง แดเนียล (2018–2019)
พัก จี-ฮุน (2018–2019)
พัก อู-จิน (2018–2019)
แพ จิน-ย็อง (2018–2019)
อี แด-ฮวี (2018–2019)
ไล่ ควานหลิน (2018–2019)
 เอ็กซ์วัน (2019–2020)
 ฮัน ซึงอู (2019–2020)
 โช ซึงยอน (2019–2020)
 คิม อูซอก (2019-2020)
 คิม โยฮัน (2019–2020)
 ลี ฮันกยอล (2019–2020)
 ชา จุนโฮ (2019–2020)
 ซน ดงพโย (2019–2020)
 คัง มินฮี (2019–2020)
 อี อึนซัง (2019–2020)
 ซง ฮยองจุน (2019–2020)
 นัม โดฮยอน (2019–2020)
ไอซ์วัน (2018–2021) (ร่วมจัดการกับ ออฟเดอะเรคอร์ดเอนเตอร์เทนเมนต์)
 คว็อน อึน-บี (2018–2021)
 ซากูระ มิยาวากิ (2018–2021)
 คัง ฮเย-ว็อน (2018–2021)
 ชเว เย-นา (2018–2021)
 อี แช-ย็อน (2018–2021)
 คิม แช-ว็อน (2018–2021)
 คิม มิน-จู (2018–2021)
 นาโกะ ยาบูกิ (2018–2021)
 ฮิโตมิ ฮนดะ (2018–2021)
 โช ยู-รี (2018–2021)
 อัน ยู-จิน (2018–2021)
 ชัง ว็อน-ย็อง (2018–2021)
 ซน โฮ-ย็อง (2019–2021)
# ตระกูลทากัตสึกาซะ
ตระกูลทากัตสึกาซะ  เป็นกลุ่มญาติชนชั้นสูงของญี่ปุ่นPapinot, Jacques Edmond Joseph. (1906). Dictionnaire d’histoire et de géographie du Japon; Papinot, (2003). "Nijō," Nobiliare du Japon, p. 58; retrieved 2013-8-13. ทากัตสึกาซะเป็นสาขาหนึ่งของตระกูลฟูจิวาระ.Nussbaum, Louis-Frédéric. (2005). "Takatsukasa-ke" in Japan Encyclopedia, p. 937. และเป็นหนึ่งในตระกูลผู้สำเร็จราชการแทนพระองค์ทั้งห้าจากเซ็ชโชและคัมปากุ

ตราตระกูลทากัตสึกาซะคือโบตั๋น

ประวัติ
ตระกูลก่อตั้งโดยฟูจิวาระ โนะ คาเนฮิระ (1228–1294) ซึ่งเป็นบุตรชายคนที่หกของโคโนเอะ อิเอซาเนะ เขาเป็นคนแรกที่ใช้ชื่อนี้ ชื่อตระกูลมาจากเขตหนึ่งของ เกียวโต ที่พวกเขาอาศัยอยู่ 
ในช่วงแรก ตระกูลทากาสึกาซะสูญสิ้นไปในยุคเซ็งโงกุ ตามมาด้วยการเสียชีวิตของทาดาฟูยุ หัวหน้าตระกูลคนที่ 13 ใน ค.ศ. 1546 
ต่อมาใน ค.ศ. 1579 ด้วยความช่วยเหลือจากโอดะ โนบูนางะ บุตรชายคนที่สามของนิโจ ฮารูโยชิ ได้ใช้ชื่อทากัตสึกาซะ โนบูฟาซะ และฟื้นฟูตระกูล ทากาโกะ บุตรสาวของโนบูฟูซะ แต่งงานกับอิเอมิตสึ โชกุนองค์ที่สามแห่งรัฐบาลเอโดะ

ใน ค.ศ. 1884 ฮิโรมิจิ หัวหน้าตระกูลทากัตสึกาซะ กลายเป็นเจ้าชายตามระบบคาโซกุ ใน ค.ศ. 1950 เจ้าหญิงคาซูโอะ พระธิดาองค์ที่สามของจักรพรรดิโชวะ ได้อภิเษกสมรสกับโทชิมิจิ ทากัตสึกาซะ แต่ไม่มีโอรสธิดาแม้แต่องค์เดียว

พงศาวลี
ช่วงแรก (ค.ศ. 1252-1546)

ช่วงที่สอง (ค.ศ. 1579-ปัจจุบัน)

ตระกูลทากัตสึกาซะ-มัตสึไดระ (โยชิอิ)
ตระกูลทากัตสึกาซะ-มัตสึไดระ  เป็นสาขาตระกูลทั้งตระกูลทากัตสึกาซะกับตระกูลคิชู-โทกูงาวะ ก่อตั้งโดย ลูกชายคนสุดท้องของทากัตสึกาซะ โนบูฟูซะ เนื่องจากพี่/น้องสาวของเขาแต่งงานกับ โชกุน โทกูงาวะ อิเอมิตสึตั้งแต่ ค.ศ. 1623 โนบูฮิระจึงย้ายไปที่เอโดะใน ค.ศ. 1650; อิเอมัตสึทรงต้อนรับพระเทวันและยกตำแหน่งฮาตาโมโตะแก่เขา ใน ค.ศ. 1653 โนบูฮิระแต่งงานกับมัตสึฮิเมะ ธิดาองค์ที่สองของโทกูงาวะ โยริโนบุ เนื่องด้วยความสัมพันธ์อันใกล้ชิดกับตระกูลโทกูงาวะ ทำให้โนบูฮาระยังคงใช้สกุล มัตสึไดระ ถึงปีหน้า ในระหว่างยุคเมจิ มีการเปลี่ยนชื่อตระกูลเป็น โยชิอิ (吉井) ตามที่ดินที่มอบให้ในระบบศักดินาในยุคเอโดะ

ดูเพิ่ม
 ตระกูลญี่ปุ่น
 รายชื่อวงศ์คูเงะ
 ตระกูลผู้สำเร็จราชการแทนพระองค์ทั้งห้า
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 
 แบ่งตามพรรค 
พรรค จำนวนผู้สมัคร คะแนนเสียง ที่นั่ง จน.  %  จน.  +/–  % เพื่อไทย  6  221,915  39.09%  6  1  100.00% พลังประชารัฐ  6  138,988  24.48%  0    0.00% อนาคตใหม่  6  84,365  14.86%  0    0.00% อื่น ๆ  188  122,487  21.57%  0    0.00%ผลรวม  206  567,755  100.00%  6  1  100.00%

 เทียบคะแนนกับการเลือกตั้งครั้งก่อนหน้า 
เปรียบเทียบคะแนนกับผลการเลือกตั้งเมื่อ พ.ศ. 2554

 เทียบคะแนนจากการเลือกตั้งแบบบัญชีรายชื่อ พ.ศ. 2554 
พรรค ปี 2554ปี 2562+/– จน.  %  จน. % เพื่อไทย  402,759  76.56% 221,915 39.09%  37.47% พลังประชารัฐ  –  – 138,988 24.48%  24.48% อนาคตใหม่  –  – 84,365 14.86%  14.86% ประชาธิปัตย์  54,738  10.40% 8,849 1.56%  8.84% อื่น ๆ  68,587  13.04%  113,638 20.01%  6.97%ผลรวม  526,084  100.00%  567,755 100.00%  –

 เทียบคะแนนจากการเลือกตั้งแบบแบ่งเขต พ.ศ. 2554 
พรรค ปี 2554ปี 2562+/– จน.  %  จน. % เพื่อไทย  325,365  61.13% 221,915 39.09%  22.04% พลังประชารัฐ  –  – 138,988 24.48%  24.48% อนาคตใหม่  –  – 84,365 14.86%  14.86% ภูมิใจไทย  102,919  19.34% 13,046 2.30%  17.04% อื่น ๆ  103,940  19.53%  109,441 19.27%  0.26%ผลรวม  532,224  100.00%  567,755 100.00%  –

 แบ่งตามเขต 
เขตเลือกตั้งเพื่อไทยพลังประชารัฐอนาคตใหม่อื่น ๆผลรวมผลการเลือกตั้ง    คะแนนเสียง % คะแนนเสียง % คะแนนเสียง % คะแนนเสียง % คะแนนเสียง %เขต 1  38,544  36.67%  31,145  29.63%  20,097  19.12%  15,336  14.58%  105,122  100.00%  เพื่อไทย รักษาที่นั่งเขต 2  34,797  41.81%  23,556  28.31%  –  –  24,868  29.88%  83,221  100.00%  เพื่อไทย รักษาที่นั่งเขต 3  37,644  38.60%  13,549  13.89%  15,305  15.69%  31,023  31.82%  97,521  100.00%  เพื่อไทย รักษาที่นั่งเขต 4  36,669  39.06%  26,578  28.31%  16,895  18.00%  13,743  14.63%  93,885  100.00%  เพื่อไทย รักษาที่นั่งเขต 5  46,049  50.09%  19,766  21.50%  14,032  15.26%  12,078  13.15%  91,925  100.00%  เพื่อไทย รักษาที่นั่งเขต 6  28,212  29.36%  24,394  25.39%  18,036  18.77%  25,439  26.48%  96,081  100.00%  เพื่อไทย รักษาที่นั่งผลรวม  221,915  39.09%  138,988  24.48%  84,365  14.86%  122,487  21.57%  567,755  100.00%  

 เขตเลือกตั้ง 
เขต 1 • เขต 2 • เขต 3 • เขต 4 • เขต 5 • เขต 6
__NOTOC__

 เขต 1 
เขตเลือกตั้งที่ 1 ประกอบด้วยอำเภอเมืองสกลนคร

 เขต 2 
เขตเลือกตั้งที่ 2 ประกอบด้วยอำเภอกุสุมาลย์ อำเภอโพนนาแก้ว อำเภอโคกศรีสุพรรณ อำเภอเต่างอยและอำเภอภูพาน

 เขต 3 
เขตเลือกตั้งที่ 3 ประกอบด้วยอำเภอกุดบาก อำเภอนิคมน้ำอูน อำเภอพังโคน อำเภอวาริชภูมิและอำเภอส่องดาว

 เขต 4 
เขตเลือกตั้งที่ 4 ประกอบด้วยอำเภอสว่างแดนดินและอำเภอเจริญศิลป์ 

 เขต 5 
เขตเลือกตั้งที่ 5 ประกอบด้วยอำเภอวานรนิวาสและอำเภอบ้านม่วง

 เขต 6 
เขตเลือกตั้งที่ 6 ประกอบด้วยอำเภอคำตากล้า อำเภออากาศอำนวยและอำเภอพรรณานิคม
# ศาสตรา ศรีปาน
ศาสตรา ศรีปาน (เกิด 4 มิถุนายน พ.ศ. 2525)  เป็นนักธุรกิจและนักการเมืองชาวไทย เป็นสมาชิกสภาผู้แทนราษฎรจังหวัดสงขลา 2 สมัย สังกัดพรรครวมไทยสร้างชาติ

 ประวัติ 
ศาสตรา เกิดวันที่ 4 มิถุนายน พ.ศ. 2525 เป็นบุตรนายชัยเวทย์ และ นางกัลยา ศรีปาน (สกุลเดิม: บุญเลิศ) สถานภาพโสด

สำเร็จการศึกษาระดับประถมศึกษา จากโรงเรียนแสงทองวิทยา ระดับมัธยมศึกษา จากโรงเรียนหาดใหญ่วิทยาลัย และระดับปริญญาตรี ศิลปศาสตรบัณฑิต สาขาภาษาอังกฤษธุรกิจ จากมหาวิทยาลัยหาดใหญ่นายศาสตรา ศรีปาน

การทำงาน
ศาสตราเป็นนักธุรกิจเจ้าของกิจการ ทั้งในประเทศไทยและต่างประเทศ รวมถึงการเป็นผู้บริหารโรงเรียน ทั้งโรงเรียนบุญเลิศนุสรณ์ และ โรงเรียนศรีปัญญานุรักษ์  

 งานการเมือง 
ศาสตรา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายภิรพล ลาภาโรจน์กิจ จากพรรคประชาธิปัตย์ ไปได้ และได้รับเลือกติดต่อกัน รวม 2 สมัย

 สมาชิกสภาผู้แทนราษฎร 
ศาสตรา ศรีปาน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรครวมไทยสร้างชาติ

 กระแสวิพากษ์วิจารณ์ 
เจ้าของวาทกรรม "ประชาชนโง่ เราจะตายกันหมด" โดยเขาได้โพสต์ข้อความนี้ในเพจเฟสบุ๊คของเขา จนเกิดเป็นกระแสวิพากษ์วิจารณ์กันเป็นจำนวนมาก และเขาได้ออกมาขอโทษในภายหลัง

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๕, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖